CELEX: 32007R0323
Language: lt
Date: 2007-03-26 00:00:00
Title: 2007 m. kovo 26 d. Komisijos reglamentas (EB) Nr. 323/2007, iš dalies keičiantis Europos Parlamento ir Tarybos reglamento (EB) Nr. 850/2004 dėl patvariųjų organinių teršalų ir iš dalies keičiančio Direktyvą 79/117/EEB V priedą (Tekstas svarbus EEE )

27.3.2007   
            
            
               LT
            
            
               Europos Sąjungos oficialusis leidinys
            
            
               L 85/3
            
         KOMISIJOS REGLAMENTAS (EB) Nr. 323/2007
   2007 m. kovo 26 d.
   iš dalies keičiantis Europos Parlamento ir Tarybos reglamento (EB) Nr. 850/2004 dėl patvariųjų organinių teršalų ir iš dalies keičiančio Direktyvą 79/117/EEB V priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 850/2004 dėl patvariųjų organinių teršalų ir iš dalies keičiantį Direktyvą 79/117/EEB (1), ypač į jo 7 straipsnio 6 dalį ir 14 straipsnio 3 dalį,
   kadangi:
   
               (1)
            
            
               Kaip nurodyta Reglamento (EB) Nr. 850/2004 V priedo 1 dalyje, prieš atliekant to priedo 2 dalyje nustatytas operacijas kai kuriais atvejai gali reikėti atlikti pirminio apdorojimo operacijas. Todėl V priedo 2 dalį reikia atitinkamai iš dalies pakeisti.
            
         
               (2)
            
            
               Šiame reglamente numatytos priemonės yra pačios tinkamiausios aukštam apsaugos lygiui užtikrinti.
            
         
               (3)
            
            
               Šiame reglamente numatytos priemonės atitinka 1975 m. liepos 15 d. Tarybos direktyvos 75/442/EEB dėl atliekų (2) 18 straipsniu įkurto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 850/2004 V priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. kovo 26 d.
      
         
            Komisijos vardu
         
         Stavros DIMAS
         
            Komisijos narys
         
      
   
   
      (1)  OL L 158, 2004 4 30, p. 7. Reglamentas su paskutiniais pakeitimais, padarytais Tarybos reglamentu (EB) Nr. 172/2007 (OL L 55, 2007 2 23, p. 1).
   
      (2)  OL L 194, 1975 7 25, p. 39. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   PRIEDAS
   Reglamento (EB) Nr. 850/2004 V priedo 2 dalyje po pirmo sakinio pridedama tokia pastraipa:
   
      „Pirminio apdorojimo operacijos prieš nuolatinį sandėliavimą pagal šio priedo šios dalies nuostatas gali būti atliekamos, jei į IV priedą įrašyta medžiaga, kuri per pirminį apdorojimą atskiriama nuo atliekų, vėliau yra pašalinama pagal šio priedo 1 dalį. Be to, prieš tokį pirminį apdorojimą arba prieš nuolatinį sandėliavimą pagal šio priedo šią dalį gali būti atliekamos perpakavimo ir laikino sandėliavimo operacijos.“.